CELEX: 31998D0433
Language: hr
Date: 1998-06-26 00:00:00
Title: 98/433/EZ: Odluka Komisije od 26. lipnja 1998. o usklađenim mjerilima za izuzeća u skladu s člankom 9. Direktive Vijeća 96/82/EZ o kontroli opasnosti od teških nesreća koje uključuju opasne tvari (priopćena pod brojem dokumenta C(1998) 1758)  Tekst značajan za EGP

05/Sv. 004
            
            
               HR
            
            
               Službeni list Europske unije
            
            
               216
            
         31998D0433
   
               L 192/19
            
            
               SLUŽBENI LIST EUROPSKE UNIJE
            
            
               26.06.1998.
            
         
      ODLUKA KOMISIJE
   
   od 26. lipnja 1998.
   o usklađenim mjerilima za izuzeća u skladu s člankom 9. Direktive Vijeća 96/82/EZ o kontroli opasnosti od teških nesreća koje uključuju opasne tvari
   (priopćena pod brojem dokumenta C(1998) 1758)
   (Tekst značajan za EGP)
   (98/433/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/82/EZ od 9. prosinca 1996. o kontroli opasnosti od teških nesreća koje uključuju opasne tvari (1), a posebno njezin članak 9.,
   budući da se člankom 9. Direktive 96/82/EZ utvrđuje da države članice od operatera određenih objekata zahtijevaju izradu sigurnosnih izvješća;
   budući da se člankom 9. stavkom 6. točkom (a) Direktive 96/82/EZ utvrđuje da, kada se na način zadovoljavajući za nadležno tijelo dokaže da određene tvari prisutne u objektu ili bilo kojem njegovom dijelu ne mogu dovesti do opasnosti od teške nesreće, država članica može, u skladu s mjerilima navedenim u podstavku (b), ograničiti informacije koje se traže u sigurnosnim izvješćima na ona pitanja koja su relevantna za sprečavanje preostalih opasnosti od teških nesreća i ograničenje njihovih posljedica za čovjeka i okoliš;
   budući da ta mjerila ne utječu na određivanje propisanih količina opasnih tvari za primjenu članka 9. Direktive 96/82/EZ;
   budući da se člankom 9. stavkom 6. točkom (b) Direktive 96/82/EZ utvrđuje da prije primjene Direktive, Komisija, djelujući u skladu s postupkom utvrđenim u članku 16. Direktive Vijeća 82/501/EEZ od 24. lipnja 1982. o opasnostima od teških nesreća pri određenim industrijskim djelatnostima (2), utvrđuje usklađena mjerila za odluku nadležnog tijela da određeni objekt ne može dovesti do opasnosti od teških nesreća u smislu podstavka (a);
   budući da su mjere predviđene ovom Odlukom u skladu s mišljenjem odbora osnovanog u skladu s člankom 16. Direktive 82/501/EEZ,
   DONIJELA JE OVU ODLUKU:
   Članak 1.
   Za potrebe članka 9. stavka 6. Direktive 96/82/EZ o kontroli opasnosti od teških nesreća koje uključuju opasne tvari, Komisija ovim donosi usklađena mjerila navedena u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 26. lipnja 1998.
      
         
            Za Komisiju
         
         Ritt BJERREGAARD
         
         
            Članica Komisije
         
      
   
   
      (1)  SL L 10, 14.1.1997.
   
      (2)  SL L 230, 5.8.1982. Direktiva kako je izmijenjena Direktivom 87/216/EEZ (SL L 85, 28.3.1987., str. 36.), Direktivom 88/610/EEZ (SL L 336, 7.12.1988., str. 14.) i Direktivom 91/692/EEZ (SL L 377, 31.12.1991., str. 48.).
   PRILOG
   Usklađena mjerila za izuzeća u skladu s člankom 9. Direktive Vijeća 96/82/EZ o kontroli opasnosti od teških nesreća koje uključuju opasne tvari
   Izuzeće u skladu s člankom 9. stavkom 6. dopušteno je ako je ispunjeno najmanje jedno od sljedećih generičkih mjerila:
   
               1.
            
            
               
                  Fizički oblik tvari
               
               Tvari u krutom obliku kod kojih, kako u uobičajenim uvjetima tako i u svim neuobičajenim uvjetima koji se mogu razumno predvidjeti, nije moguće ispuštanje tvari ili energije koje bi moglo dovesti do opasnosti od teških nesreća.
            
         
               2.
            
            
               
                  Sadržaj i količine
               
               Tvari pakirane ili sadržane na takav način i u takvim količinama da najveće moguće ispuštanje u bilo kojim okolnostima ne može dovesti do opasnosti od teške nesreće.
            
         
               3.
            
            
               
                  Mjesto i količine
               
               Tvari prisutne u takvim količinama i na takvim udaljenostima od drugih opasnih tvari (u objektu ili drugdje) da ne mogu dovesti do opasnosti od teške nesreće same po sebi niti izazvati tešku nesreću u koju su uključene druge tvari.
            
         
               4.
            
            
               
                  Razvrstavanje
               
               Tvari koje su definirane kao opasne tvari zbog svojeg generičkog razvrstavanja u dijelu 2. Priloga I. Direktivi 96/82/EZ, ali koje ne mogu dovesti do opasnosti od teške nesreće te za koje je stoga generičko razvrstavanje u tom smislu neprimjereno.